Държавен вестник, бр. 100, 2015 г., стр. 65

БРОЙ  100	
Д Ъ Р Ж А В Е Н  В Е С Т Н И К 	
СТР.  65  
(2) Колективният управителен орган може 
да не одобри класирането при съществени 
нарушения на процедурата и да върне оцен-
ката и/или класирането за ново разглеждане.
(3) Решенията на колективния управителен 
орган на МИГ по ал. 1 и 2 се вземат с обик-
новено мнозинство на членовете.
Чл. 58. Колективният управителен орган се 
произнася с решение в срок до 10 работни дни 
от получаване на документите по чл. 57, ал. 1.
Чл. 59. (1) В срок до 3 работни дни от 
одобрението по чл. 57, ал. 1 МИГ изпраща 
уведомително писмо на всеки кандидат за 
предварително одобряване или отхвърляне на 
заявлението с мотивите за отказ. Писмото се 
изпраща до кандидата с обратна разписка или 
се получава лично от него в офиса на МИГ, 
което се удостоверява с подпис.
(2) Всеки кандидат, получил уведомително 
писмо, че заявлението му не е одобрено или 
е частично одобрено, има право да подаде 
възражение до колективния управителен орган 
на МИГ в срок до 3 работни дни от датата 
на получаването на уведомлението по ал. 1.
(3) Колективният управителен орган се 
произнася в срок до 3 работни дни от постъп-
ване на възражението и решава по същество.
Чл. 60. (1) В срок до 10 работни дни от 
изтичане на срока по чл. 59, ал. 3 МИГ 
представя в съответния УО на програма, по 
която е обявен прием, или на ДФЗ – РА за 
ЕЗФРСР цялата документация за проведения 
подбор на проекти. Срокът се смята за спазен, 
ако документация за проведения подбор на 
проекти е депозирана в деловодството на УО 
на програма или на ДФЗ – РА за ЕЗФРСР в 
посочения срок. Документи, изпратени по 
пощата или по куриер, които не са получени 
в деловодството на УО на програма или на 
ДФЗ – РА за ЕЗФРСР в посочения срок, се 
оставят без разглеждане.
(2) Управителният орган на програмата/
ДФЗ – РА извършва проверка за спазване 
на процедурата по подбор на проекти, като 
прави окончателна преценка за допустимост 
и за съответствие на предложеното за фи-
нансиране заявление с европейското право 
и националните правила, оперативната про-
грама и стратегията за ВОМР, с правилата 
за държавни помощи, извършва проверка за 
двойно финансиране и други.
(3) Държавен фонд „Земеделие“ – РА из-
вършва проверка за допустимост и за съответ-
ствие на предложения за финансиране проект 
по чл. 48, ал. 1, т. 1 на МИГ с европейското 
право и националните правила, ЕЗФРСР и 
стратегията за ВОМР. 
(4) При установена неяснота, неточност и 
непълнота на представените документи УО 
на програмата/ДФЗ – РА уведомява писмено 
кандидата и МИГ, като в срок до 10 работни 
дни от датата на уведомяването кандидатът 
може да представи допълнителна информация 
и/или документи. Срокът се смята за спазен, 
ако информацията и/или документите са депо-
зирани в деловодството на УО на програма или 
на ДФЗ – РА за ЕЗФРСР в определения срок.
(5) Когато кандидатът не отстрани уста-
новените неясноти, неточности и непълноти 
или не представи документи в срока по ал. 4 
или представи документи, които не са изрично 
изискани, същите не се вземат предвид при 
последващата обработка на заявлението за 
подпомагане.
(6) Решение за предоставяне на финансова 
помощ се взема от УО на съответната програма 
и от ДФЗ – РА (за проекти, финансирани от 
ЕЗФРСР). Решението се изпраща от УО на 
съответната програма и от ДФЗ – РА, на МИГ 
на кандидата и на УО на ПРСР 2014 – 2020 г. 
в срок до 5 работни дни от датата на вземане 
на решението.
(7) В срок от 10 работни дни от датата на 
решението за предоставяне на финансова по-
мощ кандидатът сключва договор с ДФЗ – РА 
или с ръководителите на УО на оперативните 
програми. При неявяване на кандидата в този 
срок за подписване на предложения му про-
ект на договор за предоставяне на финансова 
помощ той губи правото на подпомагане и 
може да кандидатства отново за финансиране 
на същата дейност по реда на тази наредба.
(8) Държавен фонд „Земеделие“ – РА или 
УО на оперативна програма може да се произ-
несе с решение за предоставяне на финансова 
помощ на заявление от резервния списък по 
чл. 56, ал. 3, ако:
1. одобрен от МИГ проект бъде отхвърлен 
за финансиране;
2. с одобрен кандидат не бъде сключен 
договор;
3. се увеличи размерът на финансовата 
помощ по реда на чл. 39, т. 3 и 6.
Чл. 61. (1) Разпоредбите на чл. 49 – 60 не се 
прилагат по отношение на ОПОС 2014 – 2020 г. 
и ПМДР.
(2) Преценката за съответствие на заявле-
нията за предоставяне на финансова помощ 
със стратегията за ВОМР, подадени по ОПОС 
2014 – 2020 и ПМДР, се извършва от не по-
малко от трима членове на колективния 
управителен орган, определени със заповед 
на председателя му.
(3) В случаите по ал. 2 подаденият проект 
се регистрира от кандидатите в ИСУН след 
положително становище на комисията по ал. 2 
за съответствие със стратегията за ВОМР.
Раздел ІI
Задължения на страните по договора във 
връзка с изпълнението на стратегията за 
ВОМР
Чл. 62. За изпълнение на стратегията за 
ВОМР МИГ е длъжна да: